答裴寄卿書因寄長篇
作者：王洋
朝代：宋

paragraphs: 裴郎短身衣弊服，衣長過身幾半幅。
髙裙大袖領占肩，要是精神大於腹。
古書古字談古人，洗盆滌盎供慈親。
慈親居貧不道苦，裴郎醉中頻起舞。
里中驚怪無此人，往往爭看立環堵。
妻兒醉時亦同醉，未免醒時生竊議。
裴郎裴郎切勿論錢錢有菜。
我家伯氏亦翛然，得官去官俱醉眠。
裴郎有意縱短棹，雪夜待君明月邉。